Dimpués d'a redota hongara contra l'Imperio Otomán, en a batalla de Mohacs de 1526, o Reino d'Hongría quedó dividito en tres partis: una baixo o control austriaco, una atra baixo o control turco y a tercera parti estió Transilvania, que se convirtió en un Prencipato autonomo aintro de l'Imperio Otomán. Transilvania, se mantenió alavez baixo o gubierno d'a nobleza hongara, y eventualment prencipió sin d'exito quantas guerras d'independencia anti-Habsburgo, ta mirar de reunificar o reino hongaro. Igualment mientres a Guerra d'os Quince Anyos, Transilvania s'alió con os alemans contra os turcos y continó con o suyo obchectivo reunificador y independentista.